Tegemist on täispika VR-mänguga, mille kogemiseks on vaja virtuaalreaalsusseadet, mis jooksutab Steam VR programmi. Seega võib mängu mängida kas Valve Indexi, Oculus Rifti, HTC Vive'i või Windows MR seadmetel.
Küll aga tasub pidurit tõmmata kõikidel, kes arvavad, et kõnealune teos ongi kaua oodatud „Half-Life 3“. „Alyx“ leiab aset esimese ja teise episoodi vahel ning peategelaseks on seeria teisest osast tuttav Alyx Vance.
„Half-Life: Alyx“ hinnaks on 49,99€, ent Valve Indexi omanikud saavad selle endale tasuta.